Document ID: 32003R1956

Uredba Komisije (ES) št. 1956/2003
z dne 6. novembra 2003
o določitvi količin, ki se dodelijo uvoznikom iz prve tranše količinskih kvot Skupnosti za leto 2004 za določene izdelke s poreklom iz Ljudske republike Kitajske
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 520/94 z dne 7. marca 1994 o določitvi postopka Skupnosti za upravljanje s količinskimi kvotami [1], kakor je bila nazadnje spremenjena z Uredbo (ES) št. 806/2003 [2] in zlasti členov 9 in 13 Uredbe,
ob upoštevanju Uredbe Komisije (ES) št. 1351/2003 z dne 30. julija 2003 o določitvi upravnih postopkov za prvo tranšo količinskih kvot za leto 2004 za določene izdelke s poreklom iz Ljudske republike Kitajske [3] in zlasti člena 6 Uredbe,
ob upoštevanju naslednjega:
(1) Uredba (ES) št. 1351/2003 je določila delež vsake od zadevnih kvot, rezerviranih za tradicionalne in druge uvoznike, ter pogoje in načine za udeležbo pri delitvi razpoložljivih količin. Uvozniki so vložili zahtevke za izdajo uvoznih dovoljenj pri pristojnih nacionalnih organih med 31. julijem 2003 in 19. septembrom 2003 ob 15.00 uri po bruseljskem času, skladno s členom 3 Uredbe (ES) št. 1351/2003.
(2) Komisija je skladno s členom 5 Uredbe (ES) št. 1351/2003 od držav članic prejela podatke o številu in skupni količini vloženih zahtevkov za izdajo uvoznih dovoljenj ter o celotni količini, ki so jo uvozili tradicionalni uvozniki v referenčnih letih 1998 oz. 1999.
(3) Komisija lahko zdaj na podlagi teh podatkov določi enotna količinska merila, s katerimi lahko pristojni državni organi zadostijo zahtevkom za izdajo dovoljenja, ki so jih uvozniki v državah članicah vložili za prvo tranšo količinskih kvot za leto 2004.
(4) Preučitev številk, ki so jih posredovale države članice, kaže, da skupna količina zahtevkov, ki so jih za izdelke, navedene v Prilogi I k tej uredbi, predložili tradicionalni uvozniki, presega delež njim namenjene kvote. Zato je potrebno tem zahtevkom zadostiti z uporabo enotne stopnje znižanja, prikazane v Prilogi I, pri količini uvoza posameznega uvoznika, izraženi v količini ali vrednosti, v referenčnem obdobju.
(5) Preučitev številk, ki so jih posredovale države članice, kaže, da skupna količina zahtevkov, ki so jih za izdelke, navedene v Prilogi II k tej uredbi, predložili netradicionalni uvozniki, presega delež njim namenjene kvote. Zato je potrebno tem zahtevkom zadostiti z uporabo enotne stopnje znižanja, prikazane v Prilogi II, pri količinah, za katere je vložil zahtevek posamezni uvoznik, kot to omejuje Uredba (ES) št. 1351/2003.
(6) Količine, ki jih netradicionalni uvozniki niso prevzeli, so bile prenesene k tradicionalnim uvoznikom -
SPREJELA NASLEDNJO UREDBO:
Člen 1
Ob upoštevanju zahtevkov za izdajo dovoljenja za izdelke, navedene v Prilogi I, ki so jih pravočasno predložili tradicionalni uvozniki, pristojni državni organi vsakemu uvozniku dodelijo količino oz. vrednost, enako njegovemu uvozu v letih 1998 oz. 1999, kot ga je navedel uvoznik, in prilagojeno s stopnjo znižanja, določeno v Prilogi za posamezno kvoto.
Kjer bi uporaba tega količinskega merila pomenila dodelitev količine, večje od zahtevane količine, se dodeljena količina oz. vrednost omejita na tisto, navedeno v zahtevku.
Člen 2
Ob upoštevanju zahtevkov za izdajo dovoljenja za izdelke, navedene v Prilogi II, ki so jih pravočasno predložili netradicionalni uvozniki, pristojni državni organi vsakemu uvozniku dodelijo količino oz. vrednost, enako zahtevani količini, v mejah, določenih z Uredbo (ES) št. 1351/2003, in prilagojeno s stopnjo znižanja, določeno v Prilogi za posamezno kvoto.
Člen 3
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. novembra 2003

Labels: 3
18